Die Nasionale Vergadering (Engels: National Assembly) is die laerhuis van die Parlement van Namibië. Die wetgewer word in Tintenpalast gehuisves. Dit bestaan uit 104 lede waarvan 96 verkies word en 'n verdere 8 deur die president benoem word. Vanaf onafhanklikheid in 1990 tot 2014 het dit uit 78 lede bestaan, waarvan 72 verkies is en 6 deur die president aangewys is. Die Nasionale Vergadering het amptelik op 21 Maart 1990 (Onafhanklikheidsdag) in werking getree. Dit het die Grondwetlike Vergadering opgevolg. Elke nuwe groep lede word op Onafhanklikheidsdag ingehuldig. Die mees onlangse verkiesing was op 27 November 2019 en die lede is op 21 Maart 2020 ingehuldig. SWAPO het tans 'n meerderheid in die Nasionale Vergadering. Sedert Maart 2015 is die speaker Peter Katjavivi. Loide Kasingo is in Maart 2010 as die adjunkspeaker aangestel. Albei is lede van SWAPO. (en) Members of the 7th National Assembly. New Era. (en) National Assembly Geargiveer 6 Augustus 2020 op Wayback Machine. Parliament of Namibia. Hierdie artikel is ’n saadjie. Voel vry om Wikipedia te help deur dit uit te brei.